Hevder denne keeperen skal erstatte de Gea
Denne gang er det Stokes Asmir Begovic som pekes ut som mannen som kan overta keeperplassen for Manchester United. - Manager Alex Ferguson setter pris på de Gea, men erkjenner at han har sine feil i spillet som han vil trenge erfaring for å bli kvitt - og han vurderer derfor å hente Asmir Begovic, skriver vanligvis pålitelige The Telegraph, som legger til at tidligere Aalesund-keeper Anders Lindegaard kan komme til å forlate United etter sesongen.Avisen skriver også at Stoke forventer å få 20 millioner pund for sisteskansen, som har holdt nullen i ti kamper denne sesongen. Det tilsvarer rundt 200 millioner norske kroner - en sum som betyr at Ferguson mener alvor. - United knuste den tidligere overgangsrekorden da de kjøpte David de Gea fra Atletico Madrid for 180 millioner kroner. Det er slik at Sir Alex Ferguson har lyst til å signere en erfaren og imponerende keeper for å sette press på den som nå er nummer én på Old Trafford.United leder serien komfortabelt, men spanjolen har måttet tåle kritikk helt siden han ble hentet for å fylle fotsporene til Edwin van der Sar våren 2011. I mars måned har han også levert flere gode kamper: Med en avgjørende benparade mot Chelsea i FA cupen sørget han omtrent alene for omkamp på Stamford Bridge. I tillegg har 22-åringen holdt nullen i de to siste seriekampene. - Begovic er ambisiøs og har lyst til å spille i Champions League, men trenger forsikringer om å spille førstelagsfotball hvis han skal ende kontrakten sin. PS:Daily Mail melder i dag at norske Abdisalam Ibrahim, som er på lån i Strømsgodset fra Manchester City, er på radaren til West Bromwich, West Ham og Everton.
David De Gea (22) må nok en gang tåle at plassen hans blir debattert inn mot neste overgangsvindu.